Πρόεδρος της Γερμανίας

Ο Πρόεδρος της Γερμανίας (γερμ. Bundespräsident) είναι ο αρχηγός κράτους της Ομοσπονδιακής Δημοκρατίας της Γερμανίας. Ο ρόλος του είναι κυρίως συμβολικός αν και έχει ορισμένες αρμοδιότητες. Εκλέγεται κάθε πέντε χρόνια από την Ομοσπονδιακή Συνέλευση με μία δυνατότητα επανεκλογής.

Ιστορία 
Στη Γερμανία ο θεσμός του προέδρου της δημοκρατίας ξεκίνησε με τη σύνταξη του Συντάγματος της Βαϊμάρης το 1919 μετά τη λήξη του Α΄ Παγκόσμιου Πόλεμου και την παραίτηση του κάιζερ Γουλιέλμου Β΄. Ο αρχηγός κράτους από τότε μέχρι και τη διάλυση της δημοκρατίας της Βαιμάρης ονομάστηκε Reichspräsident (Πρόεδρος του Ράιχ). Το σύνταγμα της δημοκρατίας της Βαϊμάρης προέβλεπε πως το πολιτικό καθεστώς την Ημιπροεδρική δημοκρατία δηλαδή πως οι δύο ανώτεροι πολιτικοί ηγέτες (Πρόεδρος και Καγκελάριος) θα μοιράζονταν την πολιτική εξουσία. Ο πρόεδρος είχε την εξουσία να διορίζει τον καγκελάριο αλλά και να απαλλάξει την κυβέρνηση του τελευταίου από τα καθήκοντα της όποτε αυτός ήθελε καθώς επίσης μπορούσε και να δυαλίσει το κοινοβούλιο κατά βούληση του ενώ είχε τον πρώτο λόγο και στη διαμόρφωση της εξωτερικής πολιτικής της χώρας. Επίσης σε έκτακτες καταστάσεις όπως πόλεμοι για παράδειγμα, κατείχε υπέρτατες εξουσίες. Ο θεσμός καταργήθηκε λίγο μετά από τον διορισμό του Χίτλερ στην καγκελαρία.

Ναζιστική Γερμανία (1933-1945)
Με την άνοδο του Χίτλερ στην καγκελαρία αποφασίστηκε η κατάργηση πολλών άρθρων του συντάγματος της Δημοκρατίας της Βαϊμάρης. ο Χίτλερ αποφάσισε στην κατάργηση και αυτή του προέδρου αλλά ουσιαστικά και αυτή του καγκελάριου αναλαμβάνοντας ο ίδιος και τα δύο αξιώματα με τον νέο τίτλο του Φύρερ. Ο θεσμός επανήλθε με την αυτοκτονία του Χίτλερ το 1945 ως Αρχηγός κράτους και διορίστηκε ο Καρλ Νταίνιτς όπου ήταν και ο τελευταίος ναζιστής ηγέτης.
Κατεχόμενη Γερμανία (1945-1949)
Κατά την περίοδο 1945-1949 η Γερμανία είχε περάσει στα χέρια των Συμμάχων όπου και είχε διαιρεθεί σε διάφορες στρατιωτικές ζώνες κατοχής. ο θεσμός δεν υπήρξε καθόλου εκείνη την περίοδο καθώς σε κάθε ζώνη κατοχής διοριζόταν ένας στρατιωτικός κυβερνήτης.
Ανατολική Γερμανία (1949-1990)
Ο θεσμός του προέδρου της δημοκρατίας στην Ανατολική Γερμανία είχε μικρή διάρκεια καθώς με τον θάνατο του πρώτου προέδρου Βέλχεμ Πίεκ ο θεσμός αντικαταστάθηκε από το αξίωμα του αρχηγού κράτους.
Δυτική Γερμανία (1949-1990)
Με τη σύνταξη του συντάγματος της Δυτικής Γερμανίας ο θεσμός του προέδρου επανήλθε. Πρώτος πρόεδρος εκλέχθηκε ο Τέοντορ Χόις.
Σύγχρονη Γερμανία (1990-)
Μετά την ενοποίηση της Γερμανίας μετά από 50 χρόνια ο θεσμός του προέδρου μετονομάστηκε σε ομοσπονδιακό πρόεδρο και το σύνταγμα ήταν παρόμοιο με αυτό της Δυτικής Γερμανίας.
κέντρο|μικρογραφία|787x787εσ|Η προεδρική κατοικία στο Βερολίνο

 Εκλογές 
 Πριν την ένωση 1949-1990 
Εκλογή προέδρου έγινε για πρώτη φορά στη Δυτική Γερμανία στις 12 Σεπτεμβρίου 1949 (εξελέγη ο Τέοντορ Χόις, ο οποίος επανεξελέγη στις 17 Ιουλίου 1954). Την 1η Ιουλίου 1957 στο αξίωμα εξελέγη ο Χάινριχ Λίμπκε, ο οποίος πέτυχε την επανεκλογή του την 1η Ιουλίου του 1964. Επόμενος πρόεδρος εξελέγη στις 5 Μαρτίου 1969 ο Γκούσταφ Χάινεμαν, στις 23 Μαΐου 1974 ο Βάλτερ Σέελ, στις 23 Μαΐου 1979 ο Καρλ Κάρστενς, στις 23 Μαΐου 1984 ο Ρίχαρντ φον Βάιτσεκερ (επανεξελέγη στις 23 Μαΐου 1989).

 Μετά την ένωση (1990-σήμερα) 
Στην πρώτη προεδρική εκλογή μετά την ενοποίηση της Γερμανίας, στις 23 Μαΐου 1994, πρόεδρος εξελέγη ο Χριστιανοδημοκράτης Ρόμαν Χέρτσογκ. Στις επόμενες εκλογές (23 Μαΐου 1999) νικητής αναδείχθηκε ο σοσιαλδημοκράτης Γιοχάνες Ράου. Ο Χορστ Κέλερ κέρδισε τις εκλογές στις 23 Μαΐου 2004 και επανεξελέγη στις 23 Μαΐου 2009. Στις 31 Μαΐου 2010 ο Κέλερ παραιτήθηκε και έγιναν πρόωρες προεδρικές εκλογές στις οποίες επικράτησε ο Κρίστιαν Βουλφ στις 30 Ιουνίου 2010. Ο Βουλφ επίσης παραιτήθηκε στις 17 Φεβρουαρίου 2012 και έγιναν ξανά πρόωρες εκλογές στις 18 Μαρτίου 2012, με νικητή τον Γιόαχιμ Γκάουκ. 

 2017 
To 2017 διεξήχθη εκλογή προέδρου στις 12 Φεβρουαρίου. Ο πρόεδρος εξελέγη από τον 1ο γύρο και ανέλαβε καθήκοντα στις 19 Μαρτίου 2017. Νικητής με 931 ψήφους ήταν ο Φρανκ-Βάλτερ Σταϊνμάιερ.Election of the Federal President. Office of the Federal President. 12 Φεβρουαρίου 2017. Retrieved 13 Φεβρουαρίου 2017.

ΥποψήφιοςΚόμμαΚόμμα που τον υποστήριξεΨήφοιΠοσοστό(%)Φρανκ-Βάλτερ ΣταϊνμάιερΣοσιαλδημοκρατικό Κόμμα της ΓερμανίαςSPD, CDU/CSU, Συμμαχία '90/Οι Πράσινοι, FDP and SSW 93173,89Κρίστοφ ΜπουτερβέγκεΑνεξάρτητοςDie Linke (Η Αριστερά)12810,16Άλμπρεχτ ΓκλάζερΕναλλακτική για τη ΓερμανίαAfD423,33Αλεξάντερ ΧολτΕλεύθεροι ΨηφοφόροιΕλεύθεροι Ψηφοφόροι και BVB/FW 251,98Ένγκελμπερτ Σόνεμπορν ΑνεξάρτητοςΚόμμα Πειρατών Γερμανίας και Die PARTEI100,79Παρόντες1038,17Άκυρα ψηφοδέλτια140,11Σύνολο1.25399,44 Ψηφίσαντες1.260100Πηγή: Wahlrecht.de

 2022 

Ο Φρανκ-Βάλτερ Σταϊνμάιερ επανεξελέγη Πρόεδρος στις 13 Φεβρουαρίου 2022 με 1.045 ψήφους.

Δείτε επίσης
Κατάλογος προέδρων της Γερμανίας

Παραπομπές

 Εξωτερικοί σύνδεσμοι 

 Επίσημη ιστοσελίδα του Προέδρου της Γερμανίας


Κατηγορία:Πολιτική της Γερμανίας